Paġna L-attivitajiet kummerċjali tal-impriżi kkonċernati huma: għal Ingram Micro: id-distribuzzjoni u servizzi loġistiċi għall-IT u prodotti elettroniċi oħra, għal Anovo servizzi loġistiċi għal prodotti ta' mobilità, prodotti elettroniċi għall-konsumatur u prodotti elettroniċi oħra. Il-Kummissjoni tistieden lil partijiet terzi interessati biex iressqu l-kummenti li jista' jkollhom dwar l-operazzjoni proposta lill-Kummissjoni. Il-kummenti jridu jaslu għand il-Kummissjoni mhux aktar tard minn għaxart ijiem mid-data ta' din il-pubblikazzjoni. Il-kummenti jistgħu jintbagħtu lill-Kummissjoni bil-faks (+32 22964301) bl-e-Mail lil COMP-MERGER-REGISTRY@ec.europa.eu jew bil-posta, bin-numru ta' referenza M.7486 — Ingram Micro/ANOV Expansion, f'dan l-indirizz: Klassi 1.1 Laħam frisk (u l-ġewwieni) Jiġu użati l-varjetajiet tar-RedBro tal-għonq bir-rix u r-redbro Cou Nu, jew ir-razez tipikament Portugiżi fit-Tramuntana tal-Portugall: Pedrês Portuguesa, Preta Lusitânica u Amarela. Il-"Capão de Freamunde" jitqiegħed għall-bejgħ kif ġej: ħaj, ta' età bejn 10 u 11-il xahar, identifikat kif dovut; fil-forma ta' karkassi, minn għasafar maqtula ta' età bejn 10 u 11-il xahar, ippakkjati sewwa u ttikkettjati, imnittfin mir-rix u mingħajr saqajn u ras, iżda ppakkjati bil-fwied u l-qnieżaħ (magħruf bħala "ġewwieni"); fil-forma ta' karkassi ffriżati, minn għasafar maqtula ta' età bejn 10 u 11-ilxahar. Skont il-metodu tal-produzzjoni segwit fiż-żona ġeografika, il-"Capão de Freamunde" għandu l-karatteristiċi li ġejjin: Ħaj: Kulur ir-rix: minn aħmar għal aħmar jgħajjat; Xehda: xejn; Misluta: xejn; Forma tas-sider: wiesa', b'ħafna tessut tal-muskolu; Kulur is-saqajn: isfar; Kulur il-ġilda: isfar; Tarsu: bil-qoxra, wiesa' u isfar; Koxox: żviluppati ħafna u muskolari; Piż: bejn 5 u 7 kg; Karkassi; Kulur: safrani; Dehra: lixxa; Ġilda: irqiqa, lixxa, idratata u b'pori mhux daqshekk notevoli; Piż: bejn 3 u 4,5 kg; Il-karkassa mhux imsajjra tal-ħasi tal-Freamunde għandha ġilda b'lewn safrani uniformi, ħamranija fit-tessut tal-muskoli u kemxejn ratba fiż-żoni grassi. Il-laħam għandu aroma ħafifa ta' laħam nej (l-aroma ta' għasafar tal-gaġeġ) bi ftit li xejn riħa ta' demm (riħa qisha ta' fwied jew ta' metall). Meta inkaljat, il-laħam tal-ħasi tal-Freamunde huwa moderatament teneru, kemxejn artab (bħal sponża), b'meraq sinifikanti fil-bidu li mbagħad jiżviluppa matul il-magħad kollu li mbagħad jeħel kemxejn mas-snien. L-aroma hija dik ta' ġilda kemxejn mixwija u msajra, mingħajr riħa ta' snuħa; togħma b'intensità moderata, bi ftit li xejn ranġit jew togħma ta' demm (togħma qisha ta' fwied jew ta' metall) jew ta' laħam nej (l-għasafar tal-gaġeġ). Il-ħasi tal-Freamunde għandu proporzjon ta' aċidi grassi monoinsaturati li jvarjaw bejn 42 – 45,50 % u ta' kontenut tal-aċidu olejku bejn 35,5 u 40 %. L-għalf ipprovdut lill-annimali sakemm jilħqu l-età ta' xahrejn u/jew il-piż ħaj ta' 1 kg huwa bbażat prinċipalment fuq taħlita ta' ikel magħmul minn dqiq tal-qamħirrun, kaboċċa medullosa mqatta' u ross u/jew żerriegħa tal-qamħirrum li normalment tkun mill-varjetà safra. Wara l-kastrazzjoni, bejn l-età ta' 3 u 4 xhur, sal-qatla jew il-bejgħ tal-annimal ħaj, l-għalf b'mod volontarju għandu jkun fih mill-inqas 80 % ta' qamħirrun isfar jew abjad, sew jekk mitħun jew sħiħ, u l-bqija jista' jinkludi l-fdalijiet tad-dqiq, kaboċċa medullosa, veġetazzjoni selvaġġa u żerriegħa taċ-ċereali. Meta jintuża l-għalf kummerċjali, bħala suppliment u minħabba nuqqas temporanju biss ta' ikel naturali, dan għandu jikkonsisti mill-inqas 80 % ċereali. Fi kwalunkwe każ, l-għalf kummerċjali m'għandux jaqbeż l-20 % tal-għalf tal-annimali matul iċ-ċiklu kollu ta' ħajjithom. L-għoti tal-għalf kummerċjali għandu jitwaqqaf ħamest (5) ijiem qabel il-qatla. Dan il-ħasi tal-Freamunde jitkabbar minn età żgħira ħafna f'azjendi li jinsabu biss fiż-żona ġeografika ddefinita, fejn it-tradizzjoni għall-biedja tal-ħosjien u l-kompetenza marbuta mal-kastrazzjoni tal-annimali jiżguraw l-awtentiċità tiegħu. Il-flieles li jiddaħħlu fl-azjendi m'għandhomx għaliex jiġu miż-żona ġeografika ddefinita. L-iffriżar isir biss fuq ordni u meta l-prodott ikun maħsub għall-esportazzjoni. L-ittikkettar għandu jinkludi l-kliem "Capão de Freamunde IĠP" u l-logo tal-prodott, kif jidher hawn taħt. Il-ħosjien tal-Freamunde jitrabbew f'azjendi li jinsabu fiż-żona ġeografika limitata mill-muniċipalitajiet u d-distretti lokali li ġejjin: Il-Muniċipalità ta' Paços de Ferreira: id-distretti lokali kollha; Il-Muniċipalità ta' Lousada: id-distretti lokali ta' Boim, Casais, Covas, Cristelos, Figueiras, Lodares, Lustosa, Nespereira, Nevogilde, Nogueira, Meinedo, St. Estêvão, Silvares, Sousela, Ordem u Pias; Il-Muniċipalità ta' Paredas: id-distretti lokali ta' Beire, Duas Igrejas, Vilela, Lordelo, Sobrosa, Cristelo u Louredo. Iż-żona ġeografika tal-produzzjoni tinkludi żoni ta' irrigazzjoni, tributarji tax-xmajjar li jiffurmaw il-konfini tal-muniċipalità ta' Paços de Ferreira, li jimmarkawh bħala żona ta' qbid sekondarju, waqt li jitbattlu l-ilmijiet interni li jnixxu fix-Xmara Ferreira. Iż-żona ġeografika ddefinita tinkludi l-ġbir tal-ilma tax-xmajjar, minbarra x-xmara nnifisha, il-Carvalhosa, l-Eiriz u t-tributarji Taio. Din hija żona ta' art irrigata li tvarja f'altitudni ta' bejn 150 u 600 metru, meta l-medja tat-temperatura tal-arja kull xahar fiż-żona tal-produzzjoni hija madwar 15 °C u t-temperaturi estremi jvarjaw b'mod notevoli bejn 12 °C u 18 °C. Bil-kontra ta' dan, il-metodi ta' biedja tradizzjonali antiki ħafna użati min-nissiela, bħall-provvediment ta' aċċess kontinwu matul il-jum għal żoni miftuħa koperti minn veġetazzjoni salvaġġa, li l-ħosjien jinżammu mifrudin minn għasafar oħra wara li jiġu kkastrati, u l-karatteristika speċjali tat-tkabbir tal-ħasi billi kull razzet iżomm għasafar tal-istess oriġini, speċi, razza u età, jiggarantixxu ħajja bbilanċjata lill-annimali kollha, b'aċċess kontinwu matul il-jum għall-mergħat naturali wara li jilħqu l-età ta' ħames ġimgħat, fl-ambjent naturali, b'densità baxxa ta' annimali u mingħajr stress. Meta l-annimali jkollhom ħames ġimgħat, matul il-jum ikollhom aċċess kontinwu għal żoni miftuħa koperti mill-veġetazzjoni, u miż-żerniq sal-għabex ikunu liberi li jmorru barra. Iż-żona ġeografika definita hija parti mill-Portugall fejn il-qamħirrun ilu jitkabbar għal sekli sħaħ, u hija r-raġuni għaliex dawn iċ-ċereali jikkostitwixxu l-aktar parti abbundanti tal-għalf ipprovdut lill-ħosjien li hija mill-inqas 60 % tal-għalf totali tagħhom. Il-metodu ta' produzzjoni lokali ġie żviluppat matul il-ġenerazzjonijiet u għadu jintuża, filwaqt li l-prova tal-eżistenza tal-"kompetenzi" tal-bniedem huma marbutin mal-karatteristiċi speċifiċi tar-reġjun. Ir-referenzi storiċi jmorru lura għat-tradizzjoni meta tkabbru l-ħosjien fil-Freamunde fi żmien ir-Rumani. L-importanza ekonomika ta' din l-attività kienet li d-dieċmi setgħu jitħallsu f'ħosjien u dawn imorru lura għas-seklu tnax. Fil-Medju Evu (mis-Seklu Ħamsa sal-Ħmistax), minħabba li l-għasafar kienu apprezzati ħafna mill-ħakkiema fewdali u l-kleru, il-ħosjien kienu jingħataw lilhom bħala ħlas tat-taxxa. Il-Feira Dos Capões [Fiera tal-Ħasi] isseħħ kull 13 ta' Diċembru, wara li ġiet stabbilita fl-1719 mill-ordni tar-Re João V fit-3 ta' Ottubru ta' dik is-sena. Xi akkademiċi jenfasizzaw li kienet użanza medjevali, peress li anki dokumenti tas-Seklu Ħmistax jirreferu għat-tradizzjoni tal-ikkastrar u l-bejgħ tal-għasafar "fid-distrett ta' Salvador de Friamunde". Il-ħasi tal-Freamunde huwa magħmul esklussivament minn varjetajiet u razez li jikbru bil-mogħod, li huma kkastrati b'attenzjoni u mrobbija fil-miftuħ, b'dieta li tiddependi l-aktar fuq mergħat naturali, issuplimentata biċ-ċereali, l-iktar bil-qamħirrun. Iċ-ċiklu kollu tal-ħajja tal-ħosjien huwa strutturat b'mod li jilħqu l-maturità kompluta tagħhom sa ftit qabel il-Milied. Il-karkassi tagħhom jistgħu jingħarfu b'mod ċar, mill-karkassi ta' tajr ieħor imrobbijin bil-metodu normali, mill-piż akbartagħhom, mill-kulur aktar intens, mis-sider wiesa' b'ħafna tessut tal-muskoli, u mill-ġilda irqiqa, mielsa u idratata. Il-karkassi tal-ħosjien tal-Freamunde jistgħu wkoll jingħarfu b'mod ċar mit-tisjir ta' għasafar komuni, peress li għandhom konsistenza tenera moderata, kemxejn ratba, immerrqa ħafna u m'għandha l-ebda riħa stramba. Speċifita oħra huwa l-profil lipidu bbilanċjat b'riżultat tal-proporzjon tal-aċidi grassi monoinsaturati, li huwa b'mod sinifikanti ogħla mill-bqija tal-laħam tat-tjur ieħor kif ukoll bi proporzjon aktar baxx ta' xaħam saturat. Ir-rabta bejn il-prodott u ż-żona ġeografika hija, ġeoloġika, klimatika u ta' natura umana. Il-klima mhux ħarxa hija ideali għall-aħjar żvilupp tal-"Capão de Freamunde" minħabba li tinkoraġġixxi kemm iż-żieda ta' varjetà ta' ħaxix u l-ispeċijiet ta' ħaxix ħażin b'weraq wiesa' (veġetazzjoni spontanja), li huma l-aktar adattati għall-għalf tal-ħosjien, kif ukoll għall-produzzjoni tal-qamħirrun u pjanti l-oħra użati matul iċ-ċiklu kollu tal-ħajja tal-ħosjien. Hija tippermetti wkoll li l-annimali jqattgħu l-biċċa l-kbira ta' ħajjithom fuq barra, bi spazju biżżejjed biex jikbru bil-mod u f'ambjent mingħajr diffikultà. Dan il-metodu ta' trobbija tradizzjonali antik ħafna li jintuża fit-trobbija tal-ħosjien, jagħmilha possibbli li jiksbu annimali mxaħħmin u mġissma, b'laħam sod iżda teneru li għandu togħma aħjar u aktar immerrqa minn dik ta' għasafar oħra. Din id-dieta naturali li rċivew l-annimali flimkien mal-ispazju li trabbew fih, jagħtu lil-laħam tagħhom kompożizzjoni lipida bbilanċjata, għalkemm il-proporzjon ta' aċidi grassi monoinsaturati huma ogħla b'mod sinifikanti mill-bqija tal-laħam tat-tjur ieħor, bħall-kontenut tal-aċidu olejku. Il-ħasi huwa l-platt prinċipali tad-distrett lokali tal-Freamunde b'popolazzjoni kbira u żviluppata sew, li tinsab fil-muniċipalità ta' Paços de Ferreira, fid-distrett ta' Porto. Id-drawwiet tal-ikkastrar tar-sriedak żgħar biex jagħmluhom iktar imbaċċnin u aktar ġwejda ilha ġejja u pprattikata fid-distrett u fiż-żona ta' madwarha. Huwa fatt magħruf li t-tradizzjoni ta' għasafar ikkastrati u l-bejgħ tagħhom huma antiki ħafna u sa mill-Medju Evu din kienet l-użana fid-distrett lokali magħruf bħala "Salvadori de Friamunde". Il-Fiera tal-Ħasi tal-Freamunde hija magħrufa sew sal-lum u tattira ħafna turisti. Din il-fiera, diġà kienet isseħħ fis-Seklu 15, fl-istess jum tal-festa Kattolika ta' Santa Luċija, qaddisa patruna għall-persuni neqsin mid-dawl. Il-"Capão de Freamunde" huwa tradizzjonalment ikkunsmat matul ix-xhur tax-xitwa (minn Novembru sa Jannar) u jistabbilixxi l-istandard għad-drawwiet tal-ikel taż-żona ta' produzzjoni, li jilħqu l-qofol tagħhom matul l-istaġun tal-Milied. Dan huwa wkoll offrut bħala rigal tal-Milied, li jafferma l-valur simboliku importanti ta' dan il-prodott lin-nies tar-reġjun. L-ispeċifiċità u l-partikolaritajiet fit-trobbija tal-ħasi tal-Freamunde wasslu għall-iżvilupp ta' platti gastronomiċi speċjali li huma diġà tradizzjonali fir-reġjun, billi huma prodotti stabbiliti msemmija mar-ristoranti lokali u billi r-reputazzjoni tal-ħosjien dejjem qiegħda tikber. Ir-riċetta għall-ħasi tal-Freamunde, diġà kisbet status u reputazzjoni tradizzjonali - "Capão de Freamunde mixwi, mimli bil-ġewwieni tal-ħasi u l-biċċiet żgħar tas-salpicão (zalzett pikkanti) u l-perżut", bla dubju hija riċetta li tenfasizza t-togħma tal-ħasi, promoss kull sena f'kompetizzjoni gastronomika fit-12 ta' Diċembru fil-Freamunde li tinvolvi bosta ristoranti mill-muniċipalità ta' Paços de Ferreira li jieħdu sehem f'din l-inizjattiva. Il-Ġermanja Il-kategorija 1.7 – Ħut, molluski u krustaċji friski u prodotti magħmulin minnhom. L-aringi jinqabdu bejn tmiem Mejju u l-bidu ta' Lulju meta, minħabba ċ-ċiklu naturali ta' ħajjithom, ikunu xaħmija biżżejjed biex jiġu pproċessati f'"matjes" filwaqt li ma jkollhom l-ebda sinjali viżibbli ta' materjal riproduttiv. It-tindif tal-intern, il-maturazzjoni u l-ipproċessar sussegwenti f'biċċiet tal-"matjes" irid isir fiż-żona ġeografika. L-inħawi tal-belt ta' Glückstadt fi Schleswig-Holstein. Glückstadt hija port fin-naħa t'isfel tal-Elbe fi Schleswig-Holstein. Il-"Glückstädter Matjes" huwa prodott bi tradizzjoni antika. Il-metodu speċifiku tal-produzzjoni, li jitwettaq bl-idejn (il-maturazzjoni bix-xewk bl-użu biss tal-melħ u l-enżimi tal-ħuta stess, it-tneħħija tal-ġilda u x-xewk u t-tlestija tal-biċċiet), huwa parti mit-tradizzjoni lokali tal-"Glückstädter Matjes" u huwa essenzjali għall-karatteristiċi tal-prodott. Iż-żamma ta' din is-sengħa tal-idejn tradizzjonali fi Glückstadt u r-rifjut min-naħa tal-produtturi lokali li jibdew jużaw il-magni jew tagħmir jew sustanzi oħrajn li jgħinu fil-maturazzjoni, l-għoti tal-lewn u t-togħma jew fil-konservazzjoni jagħtu lill-"Glückstädter Matjes" il-kwalità speċjali tagħhom. Il-"Glückstädter Matjes" huma prodotti bl-idejn bl-użu biss tal-aringi u l-melħ, wara t-tneħħija tal-partijiet interni li mhumiex meħtieġa għall-maturazzjoni enżimatika, u bla ebda ingredjenti oħrajn li jgħinu fil-maturazzjoni. L-aringi sħaħ (mhux imnaddfa) jinqabdu matul il-ftit ġimgħat tal-istaġun annwali tas-sajd u jiġu ffriżati minnufih, biex b'hekk il-produtturi lokali jkunu jistgħu jipproċessawhom f'"Glückstädter Matjes" matul is-sena kollha. Wara li l-aringi jinħarġu mill-friża, jew meta jkunu qed jitnaddfu mill-intern jew inkella meta tinqata' r-ras, il-ġewwieni jitneħħa b'tali mod li l-frixa u l-enżimi tagħha jitħallew fiż-żona taż-żaqq u fl-appendiċi pilorika. L-aringi mnaddfa mill-intern imbagħad jitqiegħdu f'bettigħat u jinżidilhom biss il-melħ u l-enżimi u x-xewk tal-ħuta nfisha jimmaturawha f'"matjes". Ix-xewk jitneħħa u l-ħut jitqatta' bl-idejn. It-togħma u l-konsistenza ta' dawn il-biċċiet ta' "Glückstädter Matjes" huma differenti minn dawk ta' "matjes" u prodotti simili mmanifatturati industrijalment. Huma għandhom togħma aromatika ħafna u mluħa moderata. Għandhom konsistenza ratba u tenera, bla ma huma rotob iżżejjed. Minħabba l-maturazzjoni bix-xewk in-naħa ta' taħt ikollha l-marki ħomor karatteristiċi. Il-"Glückstädter Matjes" l-aktar li jittieklu fil-bziezen jew fuq il-ħobż tas-segala jew bħala ikla prinċipali b'għadd ta' akkompanjamenti u zlazi. It-togħma, il-konsistenza u d-dehra tal-"Glückstädter Matjes" hija marbuta mal-fatt li l-produtturi f'din il-belt għadhom jipproċessawhom bil-metodu tradizzjonali bl-idejn. Ir-reputazzjoni tfeġġ mill-fatt li l-"matjes" mhumiex prodotti permezz ta' proċessi u metodi tal-maturazzjoni simplifikati industrijali, li jfisser li jiġu investiti aktar ħin u sforz fil-manifattura tal-"Glückstädter Matjes". Barra minn hekk, il-produtturi u belthom għal diċennji sħaħ raw kif għamlu biex ippopularizzaw din l-ispeċjalità tradizzjonali. Il-"Glückstädter Matjes" huma parti integrali mill-ħajja kulturali ta' Glückstädt u huma oġġett kulinari stmat ħafna. Dan il-prodott huwa għalhekk parti integrali mill-kultura kulinari tar-reġjun u jitqies bħala speċjalità reġjonali u saħansitra suprareġjonali.
Extracted from C_002_2015.html